“O‘zbekenergo” kelasi yil 87 million dollarga teng yuqori voltli liniya qurilishini yakunlaydi

“O‘zbekenergo” DAK 2014-yilning dekabr oyida “Sirdaryo IES – Yangi-Angren IES”ni bog‘lovchi 500 kVli elektrenergiyani uzatuvchi yuqori voltli liniya qurilishini yakuniga yetkazadi. Qurilishning umumiy miqdori 87 million AQSh dollariga teng. Bu haqda “RIA Novosti”ga “O‘zbekenergo” DAK vakili ma’lum qilgan, deb xabar tarqatdi UzDaily.

 Foto © Imageafter.com
Yangi liniya respublikaning sharqiy va markaziy qismi o‘rtasidagi 130 kilometr masofada uzatiladigan elektr toki hajmining oshishiga imkon yaratadi. Kerakli uskunalar bilan Xitoyning Xian Electric Engineering Co. kompaniyasi ta’minlamoqda.
Loyihaga zarur bo‘lgan mablag‘ning 54 million dollari “O‘zbekenergo”ning o‘z hisobidan, 33 million dollari esa Xitoyning Eksimbanki tomonidan qoplanadi.